Før Røros kobberverk ble anlagt i 1644, var Vingelen kirkebygda i Tolga. Vingelen kirke ble bygget i 1880, og er den tredje kirken som har stått i bygda. Tettstedet Tolga oppstod da kobberverket i 1666 bygde en smeltehytte nede ved Glåma, og har etterhvert utviklet seg til kommunesenter og hovedsogn. Bygda har en imponerende samling gamle trehus, flere av dem fra 1600-tallet, i sitt velholdte kulturlandskap.